Source: https://beta.e-justice.europa.eu/354/MT/small_claims?ITALY&init=true&member=1
Timestamp: 2020-01-20 15:39:22+00:00
Document Index: 316346

Matched Legal Cases: ['qorti ', 'qorti ', 'Qorti ', 'Qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ']

Il-qrati jew it-tribunali b’ġurisdizzjoni fir-rigward tal-Proċedura Ewropea għal Talbiet Żgħar huma: il-Kummissarju tal-Ġustizzja (giudice di pace) jew inkella, fil-każijiet ta’ kompetenza esklużiva previsti mil-leġislazzjoni tal-Italja, il-qorti ordinarja (tribunale ordinario).
B’mod partikolari, il-qorti ordinarja tkun kompetenti f’każ ta’:
(1) talbiet ta’ ħlas ta’ somom ta’ flus fir-rigward ta’ kirjiet ta’ proprjetà immobbli u ta’ negozji (l-Artikolu 447(2) tal-Kodiċi tal-Proċedura Ċivili);
(2) talbiet rigward kuntratti agrikoli (l-Artikolu 9 tal-Att Nru 29 tal-14 ta’ Frar 1990, li b’mod speċifiku jagħti l-kompetenza lit-taqsimiet agrikoli speċjalizzati tal-qrati ordinarji);
(3) talbiet rigward privattivi u trademarks, materji ta’ liġi tal-kumpaniji u antitrust, jiġifieri li jkunu jirrigwardaw kuntratti pubbliċi ta’ xogħol, servizzi jew provvisti ta’ rilevanza Komunitarja (id-Digriet Leġiżlattiv Nru 168 tas-26 ta’ Ġunju 2003, kif emendat b’L. 27 tal-2012, li b’mod speċifiku jagħti l-kompetenza lit-taqsimiet speċjalizzati fir-rigward tan-negozju tal-qrati ordinarji);
(4) it-talbiet skont id-dritt tan-navigazzjoni, b’mod partikolari għad-dannu f’rabta ma’ ħabtiet tal-bastimenti; id-danni kkawżati minn bastimenti meta jkun qed jankraw jew jirmiġġaw jew iwettqu manuvri oħra f’portijiet u postijiet oħra ta’ waqfien; dannu kkawżat mill-użu ta’ tagħmir tat-tagħbija u tal-ħatt u l-immaniġġar tal-oġġetti fil-portijiet; dannu kkawżat minn bastimenti lil xbieki u tagħmir ieħor tas-sajd; miżati u kumpens għal assistenza, salvataġġ u rkupru; rimborż ta’ nfiq u premji għall-irkupru ta’ tiġrif ta’ bastimenti skont l-Artikolu 589 tal-Kodiċi tan-Navigazzjoni.
Is-servizz tal-posta: hija permessa wkoll il-preżentata elettronika fil-proċedimenti quddiem il-Qorti ordinarja biss. Din trid issir minn avukat difensur. Fil-ħolqa segwenti hemm aktar informazzjoni teknika: https://pst.giustizia.it/PST/it/pst_1_2.wp.
ECC-NET Italia (http://www.ecc-netitalia.it), li tipprovdi assistenza lill-konsumaturi biss, fil-limiti tal-kompetenzi tagħha.
IL-MINISTERU tal-ĠUSTIZZJA, għal materji li ma jaqgħux fil-kompetenza ta’ ECC.NET Italia
Mhumiex previsti għall-kawżi quddiem il-Kummissarju tal-Ġustizzja. Madankollu hemm il-possibbiltà ta’ notifiki jew komunikazzjonijiet elettroniċi għall-kawżi quddiem il-Qrati ordinarji. Fil-ħolqa segwenti hemm aktar informazzjoni teknika dettaljata: https://pst.giustizia.it/PST/it/pst_1_7.wp.
L-avukati tal-partijiet fil-proċedimenti, iżda biss għall-kawżi li jinstemgħu mill-Qorti ordinarja.
It-tariffi tal-qorti li japplikaw huma rregolati mid-Digriet tal-President tar-Repubblika Nru 115 tat-30 ta’ Mejju 2002.
Huma magħmulin minn tliet partijiet: (A) tariffa standard; (B) pagament fiss antiċipat għall-ispejjeż; (C) pagament (għall-kawżi fil-Qorti tal-Kassazzjoni biss) ta’ tariffa fissa għar-reġistrazzjoni tal-atti ġudizzjarji.
(A) L-ammont tat-tariffa standard ivarja skont il-valur tal-kawża u skont jekk il-kawża tkunx qed tinstema’ fil-Qorti tal-Prim’Istanza jew tal-Appell. B’mod partikolari:
(a) għall-kawżi b’valur sa EUR 1 100: EUR 43 jekk il-proċedimenti ġudizzjarji jkunu fil-prim’istanza; EUR 64.50 jekk il-proċedimenti ġudizzjarji jkunu waslu fl-appell; EUR 86 jekk ikun appell quddiem il-Qorti tal-Kassazzjoni;
(b) għall-kawżi b’valur li jaqbeż l-EUR 1 100 u sa EUR 5 200: EUR 98 jekk il-proċediment ġudizzjarji jkunu fil-prim’istanza; EUR 147 jekk il-proċedimenti ġudizzjarji jkunu waslu fl-appell; EUR 196 jekk ikun appell quddiem il-Qorti tal-Kassazzjoni;
(B) Minbarra t-tariffa standard, ikun dovut l-ammont ta’ EUR 27 bħala pagament fiss antiċipat għall-ispejjeż.
Eċċezzjoni: għall-kawżi quddiem il-Kummissarju tal-Ġustizzja u tentattivi ta’ soluzzjoni extraġudizzjarja li l-valur tagħhom ma jaqbiżx is-somma ta’ EUR 1 033.00, u l-atti u l-miżuri korrispondenti, titħallas biss it-tariffa standard (u b’hekk ikun eskluż il-pagament antiċipat imsemmi taħt il-punt (B)).
(C) Irrispettivament mill-valur tat-talba, jekk il-kawża tinstema’ quddiem il-Qorti tal-Kassazzjoni, ikun dovut pagament ulterjuri ta’ EUR 200 li jkun daqs il-pagament previst tat-tariffa fissa għar-reġistrazzjoni tal-atti ġudizzjarji.
Fir-rigward tal-metodi ta’ pagament:
(A) il-pagament tat-tariffa standard jista’ jsir:
(a) fl-uffiċċji postali tal-Italja permezz ta’ formola ta’ kont kurrenti postali;
(b) fil-banek tal-Italja permezz tal-formola F23;
(c) għand il-bejjiegħa ta’ bolol tat-taxxa fl-Italja permezz tal-formola apposta għan-notifika tat-trasferiment;
(d) permezz ta’ trasferiment bankarju:
KODIĊI BIC: BITAITRRENT
li huwa metodu disponibbli għall-persuni li mhumiex residenti fl-Italja u ma għandhomx kont kurrenti ma’ bank assoċjat mal-Aġenzija tad-Dħul (Agenzia delle Entrate).
(B) Il-pagament fiss antiċipat għall-ispejjeż jista’ jitħallas:
(a) għand il-bejjiegħa ta’ bolol tat-taxxa fl-Italja permezz tal-formola apposta għan-notifika tat-trasferiment
(b) b’mod elettroniku, għall-kawżi quddiem il-Qrati ordinarji biss;
(C) Il-pagament tat-tariffa fissa għar-reġistrazzjoni jista’ jsir:
(a) fil-banek tal-Italja permezz tal-formola F23;
(b) permezz ta’ trasferiment bankarju.
Id-deċiżjonijiet tal-Kummissarju tal-Ġustizzja jistgħu jiġu kkontestati b’appell quddiem il-qorti ordinarja. Id-deċiżjonijiet tal-qorti ordinarja jistgħu jiġu kkontestati b’appell quddiem il-qorti tal-appell (corte di appello).
Jiġi applikat il-limitu ta’ żmien ta’ 30 jum min-notifika tas-sentenza (l-Artikolu 325 tal-Kodiċi tal-Proċedura Ċivili), inkella, f’każ li s-sentenza ma tkunx innotifikata, japplika l-limitu ta’ żmien ta’ sitt xhur mill-pubblikazzjoni tagħha (l-Artikolu 327 tal-Kodiċi tal-Proċedura Ċivili).
Il-korpi kompetenti għar-ritrattazzjoni huma:
(a) għad-deċiżjonijiet tal-Kummissarju tal-Ġustizzja: il-qorti ordinarja;
(b) għad-deċiżjonijiet tal-qorti ordinarja: il-qorti tal-appell.
Fir-rigward tal-proċedura, ir-regoli li japplikaw huma dawk li jirregolaw l-appelli u l-kontestazzjonijiet legali (l-Artikoli 323 et seq. tal-Kodiċi tal-Proċedura Ċivili).
Il-lingwa aċċettata hija t-Taljan.
L-awtorità kompetenti għall-eżekuzzjoni hija l-qorti ordinarja.
L-awtoritajiet kompetenti għas-sospensjoni jew għal-limitazzjoni tal-eżekuzzjoni fis-sens tal-Artikolu 23 tar-Regolament hija l-qorti ordinarja.